**5- сынып жетекшісіне арналған жадынама**

1. Сынып ұжымының мінездемесімен және тізімдік құрамымен алдын ала танысып алыңыз.

2. 5-сыныптағы оқу бастала салысымен (бірінші күндерінен бастап) сынып белсенділерінің жұмысын ұйымдастырыңыз.

3. Балаларды ұжымдастыратын, олардың шығармашылығын дамытатын ұжымдық шығармашылық жұмыстарды ойластырыңыз, тәрбие жұмысының жоспарын бастауыш сыныптағы бағыттарды ескере отырып құрастырыңыз.

4. Ата-аналармен жұмыс жоспарыңыздағы оқушылардың бейімделу мәселесін мақсатты түрде қарастырып, жүзеге асырыңыз.

5. Пән мұғалімдерімен, бастауыш сынып мұғалімімен тығыз қарым-қатынаста болыңыз, әрбір оқушыға дер кезінде, нәтижелі көмек көрсетіңіз, мектептің психологиялық қызмет жұмысымен байланыс жасаңыз.

6. Әрбір балаға қиындықтарды жеңуде сенімділік ұялатыңыз, баланың және отбасының әлеуметтік статусын көтеруге ат салысыңыз, сынып ұжымында жағымды эмоционалдық-психологиялық ахуал орнатыңыз.

**5- сынып оқушыларымен жұмыс жасайтын мұғалімге арналған жадынама**

1. Барлық пән мұғалімдерінің қоятын талаптарын келісіп қабылдаған дұрыс.

(пән мұғалімдерінің қоятын талаптары тым алшақ болмауы керек)

2. Оқу процесін ұйымдастыруға ерекше көңіл бөлу қажет:

* сабаққа дайындық (қажетті құралдар, партадағы реттілік);
* әртүрлі жұмыстарға арналған дәптерлердің дұрыс толтырылуы;
* күнделікті толтыруды қадағалау;

3. Оқу процесіне қойылған ортақ талаптарды нормаға айналдыру:

* сабақты қоңыраумен бастау;
* болатын сабаққа үзілісте дайындалу;
* диалог мәдениетін қалыптастыру, мұғалімнің де, оқушының да сөзін бөлмеуге ұйрету;
* көтерілген қол-бұл жауап берудің немесе сұрақ қоюдың белгісі;
* жауап берерде орнымыздан тұрып, партадан шығамыз, ал толық жауап беру үшін тақтаның алдына шығамыз;

4. Сабақ қоңырау соғылғанда аяқталады, балаларды ұстамаймыз.

5. Үй тапсырмасын сабақтың ең соңына қалдырмаңыз, оны түсіндіріп, орындалуы бойынша нұсқау беру қажет; ***Есіңізде болсын: үй жұмысы оқушыда қанағаттану сезімін тудырып, оны жетістікке жетуге итермелеуі тиіс. Тым көп тапсырма бермеңіз, оларды дифференцияциялаңыз.***

6. Пән мұғалімі 5 сыныптағы сабақ үстінде іс-әрекет түрлері жиі ауысып тұруы керек екенін ұмытпауы тиіс, сергіту сәттерін қосу керек.

7. Сабақта жазу жұмысы нормадан аспау тиіс, барлық сабақтарда негізгі жалпы білім беру міндеті – тілдік, коммуникативтік іскерліктерді қалыптастыру болып табылады.

8. Оқу ісінің жаңа түрлері нақты нұсқаулықтармен жүргізілу.

9. Барлық сабақтарда мәтінмен жұмыс дағдыларын дамытуға ерекше көңіл бөлу керек.

10. Оқушылар өз құқықтары мен міндеттерін, кабинеттегі тәртіп сақтау, техника қауіпсіздігі жөнінде, кезекшілердің ережелерін жақсы білуі керек.

11. Күнделікті тәртібі жөнінде ескертулер жазу үшін ғана қолданбаңыз (баламен, отбасымен жұмыстың жеке түрін ойластырыңыз) күнделіктің дер кезінде толтырылуын қадағалаңыз.

12. Оқушылар арасында бір-біріне деген қамқорлықты, өзара көмекті тәрбиелеңіз.

13. Мұғалімнің міндеті-оқу материалын меңгерудегі қиындықты білу, дер кезінде көмек көрсету.

14. Ұмытпаңыз: “Мұғалім және оқушы – одақтастар. Білім беру қақтығыссыз болуы керек. “